സഹോദരിയെ പീഡിപ്പിച്ചത് അച്ഛന് സഹോദരന് കനാലില് ചാടി ജീവനൊടുക്കി ജോധ്പുര്: രാജസ്ഥാനിലെ ജലോര് ജില്ലയില് പ്രായപൂര്ത്തിയാകാത്ത പെണ്കുട്ടിയെ പിതാവ് പീഡിപ്പിച്ചതായി പരാതി. സംഭവമറിഞ്ഞപ്പോള് പെണ്കുട്ടിയുടെ സഹോദരന് ജീവനൊടുക്കി. പെണ്കുട്ടി തന്റെ അമ്മായിക്ക് അയച്ച 32 മിനിറ്റ് ദൈര്ഘ്യമുള്ള ഓഡിയോ ക്ലിപ്പിലൂടെയാണ് പീഡനവിവരം വെളിപ്പെടുത്തുന്നത്. ഈ ശബ്ദ സന്ദേശം കേട്ടതിലൂടെയാണ് പെണ്കുട്ടിയുടെ സഹോദരനും സംഭവം അറിയുന്നത്. ഇതിന്റെ മനോവിഷമത്തില് സാഞ്ചോര് മേഖലയിലെ നര്മ്മദ കനാലില് ചാടി സഹോദരന് ജീവനൊടുക്കുകയായിരുന്നെന്ന് പോലീസ് പറഞ്ഞു.ഓഡിയോ ക്ലിപ്പ് ശനിയാഴ്ച പുറത്തുവന്നതോടെ പോലീസ് അന്വേഷണം ആരംഭിച്ചിട്ടുണ്ട്. പോലീസ് സംഘം എത്തുന്നതിനു മുമ്ബ് പെണ്കുട്ടിയുടെ പിതാവ് ഒളിവില് പോയി. അയാള്ക്കായുള്ള തെരച്ചില് തുടരുകയാണ്. പെണ്കുട്ടിയുടെ മൊഴി രേഖപ്പെടുത്തിക്കൊണ്ടിരിക്കുകയാണെന്നും പോലീസ് ഉദ്യോഗസ്ഥന് പറഞ്ഞു.മൊബൈല് ഫോണ് വാങ്ങിതരാമെന്ന വ്യാജേന പെണ്കുട്ടിയെ കാറില് കൊണ്ടുപോയി ബലാത്സംഗം ചെയ്യുകയായിരുന്നെന്നാണ് ശബ്ദ സന്ദേശത്തില് പെണ്കുട്ടി വെളിപ്പെടുത്തുന്നത്. എന്നാല് സംഭവം എപ്പോഴാണ് നടന്നതെന്ന് സംഭാഷണത്തില് നിന്ന് വ്യക്തമല്ല. അന്നേ ദിവസം തന്റെ സഹോദരനെ കൂട്ടിക്കൊണ്ടുപോകാന് അമ്മ അച്ഛനോട് ആവശ്യപ്പെട്ടെങ്കിലും അയാള് സമ്മതിച്ചില്ലെന്നും പെണ്കുട്ടി പറയുന്നുണ്ട്.ഉറങ്ങുമ്ബോള് അച്ഛന് ശാരീരികമായി ഉപദ്രവിച്ചിരുന്നതായും പെണ്കുട്ടി അമ്മായിയോട് വെളിപ്പെടുത്തുന്നുണ്ട്. വീട്ടില് നിന്ന് ഒറ്റയ്ക്ക് പുറത്തു പോകാനോ കുടുംബത്തിലെ ആരോടും സംസാരിക്കാനോ അച്ഛന് അനുവദിച്ചിരുന്നില്ല. അച്ഛന്റെ പെരുമാറ്റത്തെച്ചൊല്ലി ആക്രോശിച്ചപ്പോള് അമ്മ തന്നെ ശകാരിച്ചതായും പെണ്കുട്ടി അമ്മായിയോട് വെളിപ്പെടുത്തുന്നു.